钦定古今图书集成/明伦汇编/氏族典/第463卷 > 《廖用贤尚友录》 > 傅昭
## 钦定古今图书集成/明伦汇编/氏族典/第463卷 > 《廖用贤尚友录》 > 傅昭

按《梁书傅昭传》，“昭字茂远，北地灵州人，晋司隶校尉
咸七世孙也。祖和之父淡，善《三礼》，知名宋世。昭六岁
而孤，哀毁如成人。太原王延秀荐昭于丹阳尹袁粲，
深为所礼，辟为郡主簿，累迁尚书左丞。高祖素悉昭
能，建康城平，引为骠骑录事参军。梁台建，迁给事黄
门侍郎。天监十七年，出为临海太守。普通二年，入为”
通直散骑常侍。昭所莅官，常以清静为政，不尚严肃。
居朝廷无所请谒，不畜私门生，不交私利。终日端居，
以书记为乐，虽老不衰。大通二年，谥曰贞。子长子谞，
尚书郎、临安令。次子肱。